Általános Szerződési Feltételek

Megbízási szerződés

Coaching tevékenység ellátására

**1. Fejezet: Fogalom-meghatározások**

1.1. **Megbízó:** olyan magyarországi székhelyű társaság, amelynél szükségessé vált külső szakértői, vezetői tanácsadói tevékenység igénybevétele.

1.2. **Megbízott:** coaching területen működő szakmai vállalkozás, amely szakmai tekintetben a coach útján, a többi közt az alábbi területeken segíti a coacheet: Vezetői készségek, Delegálás, Negatív visszacsatolás, Motiválás, Konfliktuskezelés, Változáskezelés, Csapatépítés, Asszertivitás, Időgazdálkodás, Döntéshozás, Nehéz emberek kezelése, Munka/magánélet egyensúly, Női vezetők, stb.

1.3. **Felek:** Megbízott valamint Megbízó együttesen értendő.

1.4. **Felek képviselői:** Megbízott, illetve Megbízó által kijelölt természetes személyek, akik a Megbízott illetve Megbízó részéről a Szerződés végrehajtása során felmerülő kérdésekben döntéshozatali, szerződés-aláírási és módosítási jogkörrel bírnak.

1.5. **Szerződés**: a felek közötti kétoldalú megállapodás, amely a jogi tekintetben történt hatályba lépése után, annak minden későbbi közös megegyezés alapján megszületett módosításával, illetve mellékleteivel együtt érvényes.

1.6. **Coaching program**: az a szakmai vázlat, amelyet a Megbízó kérésének megfelelően, a Megbízó szervezetére és körülményeire szabottan a Megbízott állított össze és melynek teljesítését vállalja ennek a szerződésnek a keretében. Ez a program tartalmazhat órabeosztást, határidőket és egyéb szakmai részleteket, mely az ügyfél igényeinek megfelelően kerülnek kialakításra.

1.7 **Coach** (személyes vezetői edző): A ……..xy kft. azon tagja vagy közvetített szolgáltatásként szolgáltatást nyújtó stratégiai partnere, aki a személyre szabott vezetőfejlesztést ténylegesen végzi, és amely személy közreműködéséhez a Megbízó hozzájárul.

1.8. **Coachee** (ügyfél): Akinek vezetői készségeit/képességeit személyre szabottan fejlesztik.

1.9. **Ajánlatkérés, megrendelés, feladat-meghatározás** (a Megbízó utasítása): a Megbízó elvárásait tartalmazó, az Általános Szerződési Feltételekkel és az egyedi szerződéssel összhangban álló, általa írásban (e-mail, telefax, print) Megbízotthoz eljuttatott igénybejelentés.

1.10. **Óra, nap, hónap, év, határidők**: 24 órás naptári nap, hónap, év, kivéve, ha a szövegkörnyezet egyértelműen másra nem utal.

1.11. **Coaching foglalkozás**: az a személyes/internetes (skype)/telefonos találkozási időtartam, mely alatt a coach fejlesztést tart a coachee részére.

1.13. **Írásbeliség**: minden postai, vagy kézbesítés útján küldött, személyesen átadott levél, távirat, fax, e-mail írásbeli dokumentumnak számit. Minden egyéb (pl.: SMS, MMS, stb.) kommunikációs forma szóbeli, nem maradandó.

1.14. **Teljesítés helye:** A felek által előzetesen és közösen megállapított helyszín, ahol a szerződés teljesítése szempontjából jelentős esemény (pl.: coaching foglalkozás) történik. Megállapodás hiányában a Megbízó székhelye.

**2. Fejezet: A felek feladatai, jogaik és kötelezettségeik**

2.1. A Megbízó feladatai, jogai, kötelezettségei, felelőssége:

2.1.1. A Megbízó mind szervezete tevékenységéről, mind a szerződéssel érintett coachee feladatköréről, tevékenysége feltételeiről, mindazon körülményekről, melyek a coaching sikeres teljesítéséhez szükségesek, előzetesen, majd folyamatosan, megfelelő időben és terjedelemben, kimerítő, mindenre kiterjedő információkat ad, írásban vagy szóban a Megbízottnak, illetve annak megbízásából tevékenykedő személyeknek.

2.1.2. Meghatározza a Megbízott által elvégzendő általános és esetenkénti feladatokat ajánlatkéréssel, megrendeléssel, feladat-meghatározással. Az egyes konzultációkra vonatkozón ajánlatot kér Megbízottól.

2.1.3. Az ajánlatkérésben, megrendelésben, feladat-meghatározásban és azok kiegészítésében szereplő adatok helyességéért a megbízó felelős.

2.1.4. Gondoskodik arról, hogy az előzetesen egyeztetett coaching foglalkozásokon az érintett coachee részt vehessen.

2.1.5. Ellenkező megállapodás hiányában, saját költségére és szervezésében, biztosítja a coaching foglalkozások helyszínét, megtartásuk eszköz-feltételeit.

2.1.6. Biztosítja a coach és coachee munkaidőben történő közvetlen kapcsolattartásának lehetőségét és feltételeit. A munkaidőn túli közvetlen kapcsolattartás lehetőségéről (szükség esetén) az egyedi szerződésben kell megállapodni.

2.1.7. Amennyiben a Megbízott külön eseti megbízás nélkül, de a szerződéses megbízás keretén belül, a megfelelő szakmai feladat ellátás érdekében teljesít, akkor a Megbízott többletköltségét köteles megtéríteni, ésszerű kereteken belül. Amennyiben ez a többletköltség a szerződés értékének 20%-át meghaladná, ehhez szükséges a Megbízó előzetes írásbeli hozzájárulása.

2.1.8. A Megbízó utasítást adhat a Megbízottnak és jogosult képviselőinek, de a célszerűtlen vagy szakszerűtlen utasításainak a következményeit viselnie kell.

**2.2. A Megbízott feladatai, jogai, kötelezettségei, felelőssége:**

2.2.1. Megbízott rendelkezik a Megbízó céljainak megvalósításához szükséges szakértelemmel, szakmai tapasztalattal és professzionális feltételrendszerrel, melynek bizonyítására a Megbízott átadta a Megbízónak a képviselője önéletrajzát, referenciáit.

2.2.2. Megbízóval előzetesen egyeztetett coaching időpontokban rendelkezésre áll, foglakozásokat tart saját maga vagy a közvetített szolgáltatást nyújtó coach irányításával, a Megbízó által meghatározott és biztosított helyszínen.

2.2.3. Megbízottnak a megrendelésben, a coaching programban rögzített, illetve a felek képviselői által egyeztetett határidőkre kell teljesíteni, vagy rész-teljesítenie.

2.2.4. A Megbízóval előzetesen egyeztetett módon minden egyes coachee-val közvetlen kapcsolatot tart a kijelölt coach útján személyesen, telefonon vagy e-mailen munkaidőben.

2.2.5. Amennyiben a Megbízott külön eseti megbízás nélkül, de jelen megbízás keretén belül, a megfelelő szakmai feladat ellátása érdekében többletmunkát végez, többletköltségének megtérítését kérheti.

2.2.6. Megbízott tevékenysége során és azt követően csak a Megbízó előzetes engedélye alapján jogosult a Megbízó nevét használni, referenciának megadni.

2.2.7. A Megbízott csak a Megbízó előzetes, írásbeli engedélye alapján jogosult a megbízás teljesítéséhez közreműködőt igénybe venni. A Megbízott a jogosan igénybe vett közreműködőért úgy felel, mintha a feladatot saját maga végezte volna, a közreműködő jogosulatlan igénybevétele esetén pedig felelős minden olyan kárért, amely a közreműködő igénybevétele nélkül nem következett volna be 2.2.8. A Megbízott köteles a Megbízót tevékenységéről és az ügy állásáról kívánságára, szükség esetén kérés nélkül is tájékoztatni, különösen, ha más személy igénybevétele vált szükségessé, vagy ha a felmerült új körülmények az utasítások módosítását teszik indokolttá.

2.2.9. Amennyiben szükségesnek mutatkozik a coacheek teljesítésének, az elsajátítás sikerének mérése, erről való beszámolás, akkor erről a feleknek a coaching program összeállítása során kell megállapodniuk.

2.2.10. A Megbízott, illetve a coach a coaching folyamatról szakmai jelentést készít. Ezek tartalmát, terjedelmét, rendszerességét, szakmai követelményeit a Megbízott határozza meg. Amennyiben bárki érintett ezekbe a szakmai és egyedi dokumentumokba be akar tekinteni, akkor a személyi adatkezelésre és titoktartásra vonatkozó szerződéses és általános szabályokat kell betartania.

2.2.11. Megbízott a coaching folyamatról, annak lezárása után összefoglalót készít a Megbízó számára, miután annak tartalmát a coachee jóváhagyta, a megbízó felé közölhetőnek nyilvánította.

2.2.12. A Megbízott – amennyiben a szerződésben vállalt kötelezettségeit maradéktalanul és szerződésszerűen teljesítette - nem felel a coaching folyamat eredményességéért a Megbízó, illetve coachee oldalán. Amennyiben a coaching folyamat előreláthatóan nem jár eredménnyel, ennek észrevételezését követően erről rövid határidőn belül értesíti a Megbízót.

**2.3. Közös rendelkezések**

2.3.1. A felek ennek az egyedi szerződésnek az írásba foglalásával és aláírásával megállapodnak abban, hogy a Ptk. megbízásra vonatkozó 6:272.§ - 6:280.§ szabályainak figyelembe vételével a Megbízott kötelezettséget vállal arra, hogy jelen szerződésben meghatározott feltételek szerint coaching szolgáltatást végez a Megbízó részére.

2.3.2. Ezen megbízási szerződés teljesítése során a xy….Kft. mint jogi személy, illetve annak képviselői vannak felhatalmazva, hogy a megbízóval, annak képviselőivel, más harmadik személyekkel, ügyfelekkel tárgyaljon, képviselje a xy kft…. egészét.

**3. Fejezet: Együttműködés, kapcsolattartás**

3.1. A szerződés teljesítése során a felek a szakmai körültekintés, jóhiszeműség és a tisztesség követelményeinek megfelelően, kölcsönösen együttműködve kötelesek eljárni, figyelemmel kell lenniük egymás jogos érdekeire. Felek haladéktalanul kötelesek értesíteni egymást, minden olyan eseményről és körülményről, amely a szerződésben foglalt kötelezettségeik teljesítését megnehezítené, vagy veszélyeztetné.

3.2. A felek kijelölik képviselőiket, akik szervezik és koordinálják a felek tevékenységét, valamint a jelen Szerződés során felmerülő problémákkal kapcsolatban döntési jogkörrel, aláírási joggal rendelkeznek, valamint nevesítik a szerződést teljesítő saját vagy közvetített szolgáltatást nyújtó coachot és az igénybe vevő coachee-t. Ezen személyeket és elérhetőségeiket az egyedi szerződés tartalmazza.

3.3. Felek kötelesek az egyedi szerződésben megjelölt másik fél képviselőivel, és általában minden alkalmazottjával együttműködni. Az együttműködés fokozottan érvényes a coach - coachee kapcsolatában.

3.4. A felek képviselőik és kapcsolattartóik személyében és bármely feltüntetett adatában bekövetkezett változást kötelesek 5 munkanapon belül a másik fél részére bejelenteni. A szerződés teljesítésére a Megbízott oldalán kijelölt coach személyének megváltoztatása a Megbízott joga, a Megbízóval és az érintett coachee-val történt előzetes egyeztetést követően. A közreműködők mindegyike meghatalmazással kell, hogy rendelkezzen.

3.5. Felek kölcsönösen és haladéktalanul egymás tudomására hozzák azokat az értesüléseket, tényeket, körülményeket, amelyek a szerződésszerű teljesítést akadályozzák, vagy zavarják.

3.6. Felek vállalják, hogy a Szerződés teljesítésével kapcsolatos levelezést tértivevényes vagy ajánlott postai küldeményben, faxon vagy e-mailen bonyolítják. Az ajánlott postai küldemény – ellenkező bizonyításig – a feladástól számított második napon kézbesítettnek tekintendő.

3.7. Minden kezdeményezés, javaslat, ajánlat akkor válik érvényessé és a másik fél által elfogadottnak, ha az írásban (cégszerűen) jut el a másik félhez és azt – egyező tartalommal – a címzett írásban (cégszerűen) visszaigazolja. Ez a szabály ennek a szerződésnek az érvényes módosítására is vonatkozik.

**4. Fejezet: A felek közötti elszámolás, díjak, fizetési feltételek**

4.1. A coaching tevékenység ellenértékeként a Megbízó a Megbízott részére – részteljesítést, teljesítést követően – megbízási díjat fizet.

4.2. A megbízási díjat órabérben vagy napidíjban állapítják meg a Felek, pontos mértékét az egyedi szerződés szabályozza.

4.3. A megbízási díj tartalmazza: - a coaching tevékenység végzéséhez szükséges eszközök beszerzésének és működtetésének (pl.: belföldi kommunikáció, stb.) költségeit, - a Megbízott tevékenységét segítő egyéb szervezetek által felszámított költségeket, - Budapest és közvetlen agglomerációja közigazgatási területén belüli utazási költségeket.

4.4. A megbízási díj nem tartalmazza: - az esetleges többlet coaching tevékenység díját, - a külföldi relációjú kommunikációs költségeket, - reprezentációs költségeket, - azokat a költségeket, melyek idegen helyszín, eszközök igénybevételével kapcsolatban merülhetnek fel, - Budapest és közvetlen agglomerációja közigazgatási területén kívüli utazási és szállás költségeket, - minden olyan többletköltség, melyeknek viseléséről a felek –bármely okból– előzetesen nem állapodtak meg.

4.5. A megbízási díj tartalmát Felek a szerződésben az Általános Szerződési Feltételekben foglaltaktól eltérően is megállapíthatják.

4.6. Amennyiben a coachee-nál a kívánt célt a Megbízott, illetve a coach hamarabb teljesíti, akkor a díj kifizetést a Megbízott hamarabb kérheti.

4.7. A coaching tevékenység részteljesítést, teljesítést követően, a felek által megállapított időszakonkénti rendszerességgel, a teljesítés körülményeiről a Megbízott rövid jelentést készít, amely minimálisan tartalmazza a már lezajlott coaching foglalkozások időpontját, időtartamát, helyét és az érintett coachok és coacheek nevét. Ezt a rövid beszámolót a Megbízó képviselője – szerződésszerű teljesítés esetén - jóváhagyólag aláírja. A jóváhagyást utólag visszavonni nem lehet. Ennek a rövid beszámolónak alapján készíti el a Megbízott számláját és juttatja el azt a Megbízó részére.

4.8. A Megbízott a megbízási díj számlájával egy időben külön tovább számlázhatja, azokat az elszámolási időszakban nála felmerült, a megbízási díjban nem elismert, végső soron a Megbízó által viselendő összegeket. A xy………... Kft. kérheti az ilyen költségek előzetes engedélyezését és a költségfedezet előzetes biztosítását utólagos elszámolásra a Megbízótól.

4.9. A számlákat szerződésszerű teljesítés esetén – a Megbízóhoz történt érkezését követően – 15 munkanapon belül kell a Megbízónak teljesítenie. A fizetésnek bankszámlára utalással kell történnie.

A Megbízott bankszámlájának száma:................................

4.9.1. Késedelmes fizetés esetén a Megbízottnak naponta, a Ptk. által meghatározott késedelmi kamat jár a fizetés napjáig.

4.10. A felek a jelen szerződés pénzügyi teljesítéséről, kiadásokról kimutatást vezethetnek.

4.11. A szerződő felek a feladat teljesítése érdekében folytatott saját tevékenységük során a költségeiket és kiadásaikat saját nevükben, illetve javukra/terhükre számolják el, közterheiket külön-külön saját maguk viselik.

**5. Fejezet: Titoktartás, összeférhetetlenség**

5.1. Felek megállapodnak abban, hogy a Szerződés teljesítése során a Megbízó vagy a megbízott tudomására jutott valamennyi információ és adat üzleti titoknak minősül.

5.2. Felek rögzítik, hogy egyikük sem jogosult a másik által rendelkezésére bocsátott anyagokat, adatokat, dokumentumokat és információkat a Szerződés keretén kívül felhasználni, azokat a másik fél érdekeit sértő vagy veszélyeztető módon nem kezelni, harmadik fél számára, főleg a felek konkurenciái számára semmilyen formában kiszolgáltatni, kivéve, ha a másik fél feljogosítja.

5.3. A felek kölcsönösen szavatolnak azért, hogy rendelkeznek azokkal a feltételekkel, melyek alkalmasak arra, hogy tevékenységük és működésük során az esetlegesen átvett és a Szerződés teljesítése során tudomására jutott adatokat az információs önrendelkezési jogról és az információszabadságról szóló 2011. évi CXII. törvény rendelkezéseinek betartásával kezelje. Vállalják továbbá, hogy a jelen szerződés és az egyedi megbízások teljesítése során tudomásukra jutó más harmadik személyekre vonatkozó üzleti tikot, személyes és más védett adatot határidő nélkül megőrzik. 5.4. A felek kötelezettséget vállalnak arra, hogy a másik félre vonatkozó minden információhoz, és adathoz, amelyhez a szerződés teljesítése során jutottak, kizárólag az férhet hozzá, aki a szerződés tárgyát képező feladat teljesítésével közvetlenül foglalkozik.

5.5. A szerződés teljesítése során bármelyik fél birtokába került dokumentációkat, információs anyagokat a Szerződés megszűnését követően kötelesek a felek haladéktalanul és maradéktalanul egymásnak visszaszolgáltatni, kivéve, ha erről a felek másképpen állapodnak meg.

5.6. A felek kölcsönösen – az egyedi szerződéssel kapcsolatos, illetve a szerződés érvényessége alatt – az egymásról tudomásukra jutott információkat harmadik személynek csak másik fél előzetes írásbeli engedélye alapján adhatják át, illetve hozhatják nyilvánosságra. Bármilyen más harmadik személy részére történő tudomásra hozatalt megelőzően a Felek kötelesek az ilyen nyilvánosságra hozatal tartalmára, természetére, módjára, idejére és egyéb körülményeire vonatkozóan megállapodni.

5.7. Szerződő felek kölcsönösen megegyeznek abban, hogy egymás nevét, logóját, a saját gazdasági tevékenységük népszerűsítésére, reklámozására felhasználhatják, ha ahhoz előzetesen a másik fél írásban hozzájárult.

5.8. A Megbízott köteles mindent megtenni annak érdekében, hogy a szerződésben vállalt kötelezettségei teljesítése során tudomására jutott üzleti titok vagy bármely más védett adat illetéktelen tárolása, felhasználása és továbbítása ne történhessen meg.

5.9. A felek kerülik, hogy az egyedi szerződést megelőzően, vagy teljesítése során összeférhetetlenség álljon fenn, vagy jöjjön létre. Ilyen összeférhetetlenség pl.: hozzátartozói viszony, alá-fölérendeltség, személyes és párhuzamos jogviszonyok, szerződések stb. Ilyen esetben a felek közösen szüntetik meg az összeférhetetlenséget.

5.10. A Megbízó a szerződés aláírásával hozzájárul ahhoz, hogy anonim (név, adatok nélkül, beazonosíthatatlan) módon a xy…….kft., illetve a coach a szerződés teljesítése során szerzett tapasztalataikat, publikációkban, egyéb dokumentumaikban, tudományos kutatásaik, tapasztalatcserék, konferenciák során, képzések alkalmával felhasználhassák.

**6. Fejezet: Szerződésszegés, vita, a felek közötti egyeztetés**

6.1. Szerződő Felek kötelesek egymást haladéktalanul értesíteni minden olyan tényről, amely a szerződésszerű teljesítést veszélyezteti, vagy gátolja.

6.2. Késedelem

6.2.1. Amennyiben a Megbízott a saját hibájából, akár a Coaching Program egészének, akár egyes coaching foglalkozás teljesítésével késedelembe esik, akkor a Megbízott köteles az elmaradást pótolni. A véglegesen elmaradt vagy nem teljesült Coaching Program, illetve foglalkozás megbízási díjjal történő kifizetésére a Megbízott nem tarthat igényt.

6.2.2. Amennyiben a szerződés teljesítése során bármikor olyan körülmények állnak be, melyek akadályozzák a feleket a teljesítésben az előírt határidőn belül, úgy haladéktalanul írásban értesítenie kell a másik felet. Ez az értesítés legkésőbb a teljesítést megelőző 2. munkanapig történhet meg. Megbízó az értesítés kézhezvétele után saját belátása szerint dönt a Megbízotti teljesítési határidő megváltoztatásának elfogadásáról. A határidő megváltoztatását e szerződés módosításaként, írásban kell rögzíteni és visszaigazolni.

6.2.3. Amennyiben a coachee vagy a Megbízó 2 munkanapon belül mondja le a coaching időpontot, Megbízott jogosult 1 óra coaching díj felszámítására.

6.2.4. Amennyiben a Coachee az előre kikötött és/vagy egyeztetett időpontban nem jelenik meg, nem áll rendelkezésre, a foglalkozás nem kezdhető meg, akkor coaching foglalkozást a Megbízott felszámolhatja.

6.2.5. Amennyiben a Megbízott képviselője, a Coach, az előre kikötött és/vagy egyeztetett időpontban nem jelenik meg, nem áll rendelkezésre, a foglalkozás a Coach hibájából nem kezdhető meg, vagy elmarad, akkor coaching óradíj 30%-a kötbérként fizetendő. Ezen összegek az esedékes teljesítési elszámolás során levonhatóak.

6.2.6. Mindkét fél részéről 10 perc, előre nem bejelentett késés megengedett, de ha a coach késik, akkor a foglalkozást a késés időtartamával hosszabban kell tartani, ha a coachee, akkor az időtartamba beleszámítandó a késés.

6.3. Hibás teljesítés Megbízott kijelentette, hogy képes és jogosult a jelen szerződés szerinti tevékenység ellátására. Ezért szavatolja, hogy amennyiben Megbízót ezen képesség és jogosultság hiányából adódóan bizonyítható kár éri, azt részére megtéríti. Megbízott kártérítési felelősséggel tartozik Megbízónak minden olyan kiadásért, kárért vagy harmadik fél követeléséért, amely Megbízott tevékenységére, illetve mulasztására vezethető vissza.

**6.4. Vis Major**

6.4.1. Minden olyan esemény, melyet Felek tevékenységükkel befolyásolni nem tudnak, de a szerződéses teljesítést befolyásolja, vis majornak tekintendő. (pl. természeti katasztrófa, tűzeset, robbanás, sztrájk, stb.)

6.4.2. Vis major felmerülése esetén Feleknek haladéktalanul írásban értesíteniük kell egymást. Ezen értesítésben meg kell nevezni a vis major pontos okát, valamint e szerződés teljesítésével kapcsolatos várható hatását. A vis major következtében a szerződéses határidők annyi nappal hosszabbodnak, amennyivel az érdemben akadályozta a Megbízott teljesítését.

6.4.3. Amennyiben a vis major 1 (egy) hónapnál hosszabb idővel késleltetné a szerződés teljesítését, a felek közös megegyezéssel a szerződést módosítják. Amennyiben ezen tárgyalások 2 (két) héten belül nem vezetnek eredményre, bármely félnek jogában áll ezt a szerződést felmondani.

**6.5. Jogviták**

6.5.1. Megbízó és Megbízott megállapodnak, hogy a közöttük felmerülő vitás kérdéseket tárgyalásos úton rendezik, ennek eredménytelensége esetén a polgári perrendtartásról szóló 1952. évi III. tv. előírásainak megfelelően járnak el.

6.5.2. Amennyiben a Felek jogi vagy szakmai állásfoglalást kérnek egy adott tevékenységgel kapcsolatban, ennek az állásfoglalásnak a költségeit az a Fél viseli, akinek a véleményét az állásfoglalás cáfolta. A szakértőt a Felek közösen jelölik ki.

**7. Fejezet: Jelen szerződés módosítása**

A szerződés mindennemű módosítása a Felek közös megegyezése és egyetértése alapján kizárólag írásban lehetséges. A szóbeli megállapodások csak írásos megerősítés után válnak érvényessé.

**8. Fejezet: Jelen szerződés hatálya, felmondása, megszűnése lezárása**

8.1. Az egyedi szerződés hatályáról, határozott vagy határozatlan idejű jellegéről Felek a szerződésben rendelkeznek.

8.2. A szerződés megszűnik a felek kölcsönös szerződésszerű teljesítésével vagy az esetleg kikötött időtartam lejártával.

8.3. A szerződés a teljesítése nélkül is megszűnik, ha - valamelyik fél a szerződést felmondja; - bármelyik fél jogi személy megszűnik kivéve, ha a megszűnő jogi személynek jogutódja lesz;

8.4. A Szerződést a felek írásban bármikor, indokolás nélkül rendes felmondással megszüntethetik 30 (harminc) napos határidővel. A feleknek a már teljesített feladatokkal el kell számolni egymással.

8.5. A Megbízó jogosult rendkívüli és azonnali felmondással a szerződéstől írásban elállni, amennyiben nyilvánvalóvá válik, hogy a Megbízott a jelen szerződést 30 napon túli késedelemmel, vagy egyáltalán nem, vagy nem szerződésszerűen tudja csak teljesíteni. Nem szerződésszerű teljesítésnek minősül, ha Megbízott folyamatosan megszegi a szerződés és az Általános Szerződési Feltételek rendelkezéseit (határidőket mulaszt, tájékoztatások többször elmaradnak stb.), és ezek a Megbízó írásbeli felszólításai ellenére teljesítetlenek maradnak, vagy a Megbízott Megbízó írásbeli engedélye nélkül szerződéses jogait és kötelezettségeit másra ruházza át.

8.6. A Megbízott jogosult rendkívüli és azonnali felmondással a szerződéstől írásban elállni, amennyiben munkáját a Megbízó vagy általa kijelölt személyek miatt nem tudja teljesíteni, vagy az esedékes megbízási díjat és/vagy költségszámlákat 30 napon túl sem fizeti ki a Megbízó. Ilyen esetben a Megbízott kérheti a felmondásig keletkezett kiadásainak megfizetését a Megbízótól.

8.7. Megbízó a Szerződés felmondása esetén csak az addig elvégzett és átadott munkák kifizetésére kötelezhető.

8.8. A szerződés bármely módon történő megszűnésekor a feleknek el kell számolniuk egymással. A Megbízottnak, illetve képviselőjének a coachee-val egyeztetett összefoglalót kell készítenie.